Ilmend n sin yixfawen i nexdem i tezrawt-nneɣ, ladɣa ayen yerzan tasleḍt i nexdem deg uḥric wis sin, tban-d sumata tsiwelt deg ungal inig aneggaru d tin yemcebaken,taḥkayt-is sawlen-tt-id aṭas n yimsawalen, yella wassaɣ gar win i d-iḥekkun d win is-iselen daxel n wungal, ungal inig aneggaru teẓḍa tsiwelt deg-s, ur d tessi ara s yiwen n wudem. Ay-a yettban-d deg leṣṣnaf n yimsawal yemxalaf, imi yettili-d ubeddel deg yimsawal, deg yal aḥric deg teɣzi n wungal-a, llan kraḍ n yemsawalen, amsawal awadem, agensay d wigi id udmawen i yeṭṭuqten maca amsawal aniri ur d-yuɣal ara s waṭas